Врз основа на член 13 и член 24 став 1 и став 3 од ЗОУП („Службен весник на Република Македонија“ бр.124/2015), член 20 став 1 и член 34 став 1 алинеја 11 и 12 од Законот за слободен пристап до информации од јавен карактер („Службен весник на Република Северна Македонија“ бр. 101/2019), а по овластување на Директорот на Агенцијата за заштита на правото на слободен пристап до информациите од јавен карактер, согласно Решение број 01-842/1 од 15.12.2021 година, постапувајќи по Барањето за пристап до информации од јавен карактер поднесено од А. Т. од Битола, по предметот Барање за пристап до информации од јавен карактер, Агенцијата за заштита на правото на слободен пристап до информациите од јавен карактер преку Службеното лице за посредување со информации од јавен карактер, на 07.03.2023 година, го донесе следното

**Р Е Ш Е Н И Е**

1. **СЕ ЗАПИРА постапката по Барање за пристап до информации од јавен карактер** од А. Т. од Битола, поднесено до Агенцијата за заштита на правото на слободен пристап до информациите од јавен карактер, заведено под бр. 08-2 на 06.02.2023 година.

***О Б Р А З Л О Ж Е Н И Е***

Барателот на информации, А. Т. од Битола, на 06.02.2023 година, до Агенцијата за заштита на правото на слободен пристап до информации од јавен карактер, преку е-маил, поднесе Барање за пристап до информации од јавен карактер, заведено во архивата на Агенцијата под бр.08-2, со кое побара преку е-маил да му биде доставен електронски запис од следната информација:

„Информации и документи за постапувањето на Агенцијата за заштита на правото на слободен пристап до информации од јавен карактер (Агенцијата) за:

* Поднесена Жалба до Агенцијата од моја страна против Решението со бр. 11-148/8 од 18.01.2023 година на Општина Битола, по електронски пат на ден 21.01.2023 година;
* Покрената прекршочна постапка против службеното лице за посредување о информации од јавен карактер на ЕЛС – Битола в.в. спорното Решение“.

По поднесување на Барањето, Барателот со меил од 07.02.2023 година, се обрати до Агенцијата при што наведе: „Благодарение на вчерашниот телефонски разговор, каде усно ги добив бараните информации... потврдувам дека ова Барање е одговорено и нема потреба да постапувте по истото...“

Постапувајќи по наведеното Барање за пристап до информации од јавен карактер, Агенцијата за заштита на правото на слободен пристап до информациите од јавен карактер врз основа на добиениот меил утврди дека постои јасно изразена волја кај Барателот за повлекување на барањето од причина што ја добил бараната информација и следствено на тој факт одлучи како во диспозитивот на ова Решение.

**ПРАВНА ПОУКА:** Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

По овластување на Директор

Службено лице за посредување со

информации од јавен карактер

Петар Гајдов

Доставено до:

- архива на Агенцијата

- барател на информацијата